b'\n_START_ARTICLE_\nGary Orfield\n_START_SECTION_\nAportacions i Investigacions\n_START_PARAGRAPH_\nA m\xc3\xa9s de desenvolupar el c\xc3\xa0rrec de professor a UCLA, l\'aportaci\xc3\xb3 d\'Orfield inclou 12 llibres (un total de 30 produ\xc3\xafts pel projecte dels drets civils) dels quals n\'\xc3\xa9s el coautor i/o coeditor des de 2004, tamb\xc3\xa9 inclou nombrosos articles i informes. Ha actuat com a testimoni expert en m\xc3\xa9s  d\'una trentena de casos de drets civils col\xc2\xb7lectius, en relaci\xc3\xb3 a la segregaci\xc3\xb3 escolar; discriminaci\xc3\xb3 a l\'habitatge i altres afers; i com assessor en moltes institucions escolars, governs federals, estatals i locals, a m\xc3\xa9s de grups de drets civils i organitzacions de docents. Conjuntament amb diversos col\xc2\xb7laboradors, Orfield ha organitzat m\xc3\xbaltiples informes amicus curiae a la Cort Suprema al voltant de totes les decisions d\'acci\xc3\xb3 important a l\'escola en les darreres dues d\xc3\xa8cades.\n_START_SECTION_\nThe Civil Rights Project (CRP)\n_START_PARAGRAPH_\nL\'objectiu amb el que va n\xc3\xa9ixer el projecte va ser la renovaci\xc3\xb3 del moviment dels drets civils creant un nexe entre el m\xc3\xb3n de les idees i els actes. Amb la finalitat de ser una font d\'intel\xc2\xb7lectualisme introdu\xc3\xafda en el moviment, i per profunditzar, equilibrar i resoldre els obstacles per tal d\'aconseguir la igualtat entre \xc3\xa8tnies i minories, a mida que avan\xc3\xa7a la societat a trav\xc3\xa9s del segle XXI._NEWLINE_El Projecte dels Drets Civils pren com a eina i eix la investigaci\xc3\xb3 per a una gran varietat i quantitat d\'estudis escrits (m\xc3\xa9s de 400 Estudis escrits en total encarregats o produ\xc3\xafts). Amb motiu de definir i donar \xc3\xa8mfasi a la just\xc3\xadcia racial de les decisions pol\xc3\xadtiques clau per als legisladors, mitjans de comunicaci\xc3\xb3 i el p\xc3\xbablic en general. Tamb\xc3\xa9 per dotar a les organitzacions de drets civils del capital intel\xc2\xb7lectual que necessiten per a \xc3\xa9sser m\xc3\xa9s influents a nivell estatal i local._NEWLINE_Fins a l\'actualitat, el CRP ha encarregat i/o produ\xc3\xaft m\xc3\xa9s de 400 estudis que tracten sobre una gran varietat de temes, dels quals alguns s\xc3\xb3n: Impactes de l\'eliminaci\xc3\xb3 de l\'\xc3\xbas de l\'acci\xc3\xb3 afirmativa en les decisions d\'admissi\xc3\xb3 a l\'educaci\xc3\xb3 superior en diversos estats, Beneficis de la diversitat racial en l\'educaci\xc3\xb3, Inclusi\xc3\xb3 dels drets civils a les agendes de reforma escolar, La relaci\xc3\xb3 entre la religi\xc3\xb3 i els objectius dels drets civils i defensa, entre d\'altres..._NEWLINE_Amb aquests esfor\xc3\xa7os pretenen i esperen millorar els canals de comunicaci\xc3\xb3 a trav\xc3\xa9s dels quals els resultats de la investigaci\xc3\xb3 es tradueixen i es divulguen als defensors, responsables pol\xc3\xadtics i al p\xc3\xbablic en general. I a la inversa, a millorar els canals a trav\xc3\xa9s dels que es comuniquen als investigadors les necessitats dels responsables pol\xc3\xadtics i els defensors.\n_START_SECTION_\nMagnet Schools\n_START_PARAGRAPH_\nLes Magnet Schools (escoles imant) van ser creades com a una necessitat a la d\xc3\xa8cada del 1970. El seu prop\xc3\xb2sit va ser el de trencar la separaci\xc3\xb3 racial existent i promoure el comprom\xc3\xads voluntari tant d\'estudiants, pares i professors amb escoles inclusives qu\xc3\xa8 ofereixen oportunitats d\'educaci\xc3\xb3 especials. Aquestes escoles tenen com a prioritat d\'una banda assegurar la igualtat dels drets humans, i de l\'altre garantir una igualtat d\'oportunitats. A m\xc3\xa9s a m\xc3\xa9s, fan \xc3\xa8mfasi en que nom\xc3\xa9s lluitant contra la segregaci\xc3\xb3 es pot superar la desigualtat que el lliure comer\xc3\xa7 no ha aconseguit. _NEWLINE_Aquestes escoles atrauen a nens de diversos sectors socials, econ\xc3\xb2mics, de ra\xc3\xa7a i tamb\xc3\xa9 amb diferents nivells de rendiment acad\xc3\xa8mic. S\xc3\xb3n gratu\xc3\xaftes i obertes a tothom, i \xc3\xa9s degut a aquest motiu que la demanda \xc3\xa9s molt elevada. La gran majoria de MSA (Magnet Schools of America) duen a terme un sistema de loteria per a determinar l\'acceptaci\xc3\xb3 d\'alumnes als centres. Les MSA s\xc3\xb3n responsables dels est\xc3\xa0ndards d\'acceptaci\xc3\xb3 estatal als Estats Units, i en moltes ocasions superen aquests est\xc3\xa0ndards. _NEWLINE_Les habilitats subtils del treball en equip, l\'acceptaci\xc3\xb3, la innovaci\xc3\xb3 i el comprom\xc3\xads, s\xc3\xb3n el que fa que les Magnet Schools siguin l\'entorn \xc3\xb2ptim per a un desenvolupament dels alumnes com a ciutadans competents, aptes per a cursar futurs graus i compromesos amb la societat. Aquesta preparaci\xc3\xb3 per a la vida real fa que els estudiants no nom\xc3\xa9s estableixin relaci\xc3\xb3 amb alumnes de diferents or\xc3\xadgens, sin\xc3\xb3 que tamb\xc3\xa9 fa que obtinguin experi\xc3\xa8ncia pr\xc3\xa0ctica en relacions amb empreses, institucions culturals, universitats i organitzacions comunit\xc3\xa0ries. _NEWLINE_Val a dir que cada escola es focalitza en plans d\'estudi de tem\xc3\xa0tica individual. Alguns temes en els qu\xc3\xa8 es centren algunes escoles magnet s\xc3\xb3n: Ci\xc3\xa8ncies, Tecnologia, Enginyeria, F\xc3\xadsica i Matem\xc3\xa0tiques; Arts Pl\xc3\xa0stiques, Arts Esc\xc3\xa8niques, M\xc3\xbasica; Formaci\xc3\xb3 Professional i T\xc3\xa8cnica; Idiomes del M\xc3\xb3n, entre d\'altres.\n_START_SECTION_\nConfer\xc3\xa8ncia sobre Les Magnet Schools of America\n_START_PARAGRAPH_\nLa idea d\'anomenar-les "Magnet Schools" \xc3\xa9s encertada en la mesura que atrauen estudiants de tot tipus siguin quins siguin els seus or\xc3\xadgens i/o les seves capacitats d\'aprenentatge, les seves ambicions educatives i tamb\xc3\xa9 pel que fa al m\xc3\xb3n laboral. A la confer\xc3\xa8ncia esdevinguda a Barcelona al mes de juny de 2011 el professor Orfield va presentar la necessitat d\'utilitzar l\'educaci\xc3\xb3 com a motor per canviar la societat actual en qu\xc3\xa8 vivim, aix\xc3\xad com el sistema educatiu tal com el coneixem._NEWLINE_Una de les curiositats que el professor va comentar va ser la creaci\xc3\xb3 de m\xc3\xb2duls especialitzats en les arts pl\xc3\xa0stiques, esc\xc3\xa8niques i musicals (visuals, musicals, dansa, teatre, etc.). En aquells temps va obrir les portes a molts estudiants que no haguessin trobat una escola on se\'ls ofer\xc3\xads uns estudis adequats i dirigits espec\xc3\xadficament a all\xc3\xb2 que els interessava de deb\xc3\xb2._NEWLINE_A l\'inici de la confer\xc3\xa8ncia Orfield presenta un dels \xc3\xa8xits i alhora un dels motius de la posada en marxa de les magnet schools, la segregaci\xc3\xb3 als EUA. Tenint en compte l\'oferta educativa d\'aquell moment social, evitar la segregaci\xc3\xb3 creant un model d\'escola inclusiva va suposar un pilar cada cop m\xc3\xa9s important i necessari per a la societat americana. Actualment el nombre d\'estudiants de color als estats units est\xc3\xa0 en augment i s\'espera que continu\xc3\xaf aix\xc3\xad, fet que d\xc3\xb3na suport a l\'efectivitat de l\'aportaci\xc3\xb3 de les MSA. De fet la finalitat de l\'escola inclusiva, remarca el professor, \xc3\xa9s la d\'ensenyar als alumnes a conviure en harmonia en una societat plural com l\'actual. _NEWLINE_Tamb\xc3\xa9 cal remarcar que una de les contribucions m\xc3\xa9s significatives de les magnet schools ha estat la de proporcionar a cada escola un curr\xc3\xadculum adre\xc3\xa7at a les necessitats espec\xc3\xadfiques de cada centre, segons la situaci\xc3\xb3 del context social i de l\'alumnat. D\'aquesta manera s\'aconsegueix oferir un complet coneixement de les mat\xc3\xa8ries espec\xc3\xadfiques, al mateix temps que les habilitats vocacionals dels alumnes de cara a la vida professional._NEWLINE_Sota la pol\xc3\xadtica que adopten les magnet schools \xc3\xa9s l\'alumne qui escull l\'escola i no l\'escola qui esculli a l\'alumne. Orfield esmenta que el numero d\'alumnes actualment a aquest tipus d\'escoles \xc3\xa9s aproximadament de dos milions.\n_START_SECTION_\nImpacte de les Magnet Schools\n_START_PARAGRAPH_\nLes Magnet Schools s\xc3\xb3n un projecte que s\'esfor\xc3\xa7a per combatre les desigualtats i prevenir les exclusions de les minories en tots els \xc3\xa0mbits educatius. \xc3\x89s actualment l\'escola p\xc3\xbablica que m\xc3\xa9s inc\xc3\xads fa en millorar el rendiment acad\xc3\xa8mic i treballar la diversitat escolar. Ja n\'hi ha 4.340 escoles magnet educant a prop de tres milions i mig d\'estudiants als Estats Units.    _NEWLINE_Des del 1985 el programa assistencial per a Magnet Schools (MSAP, per les sigles en angl\xc3\xa8s) ha atorgat subvencions federals als districtes escolars per a recolzar els programes magnet amb l\'objectiu de reduir, suprimir i prevenir l\'a\xc3\xafllament de les minories; millorar el rendiment acad\xc3\xa8mic; i l\'augment de la lliure elecci\xc3\xb3 educativa a l\'escola p\xc3\xbablica. El MSAP va estar autoritzat al desembre de 2015 com a part de la Llei dels estudiants d\'\xc3\xa8xit ( T\xc3\xadtol IV, Part D), i va rebre gaireb\xc3\xa9 190 milions de d\xc3\xb2lars en assignacions entre l\'any fiscal 2016 i 2017. _NEWLINE_Malgrat la popularitat i el recolzament d\'aquestes escoles, encara \xc3\xa9s limitada la informaci\xc3\xb3 que evidenci\xc3\xaf la seva efectivitat. L\'objectiu de l\'avaluaci\xc3\xb3 efectuada pel Centre Nacional d\'Avaluaci\xc3\xb3 de l\'Educaci\xc3\xb3 \xc3\xa9s principalment proporcionar estimacions veritables de l\'impacte de les magnet als resultats dels estudiants, deixant l\'assignaci\xc3\xb3 de places en les mans de les loteries efectuades per a l\'ingr\xc3\xa9s en aquestes escoles.'